section_heading: Perzijsko Carstvo
paragraph_text: Anšan se smatra kolijevkom ahemenidske Perzije. U 7. stoljeću pr. Kr. perzijski vladar Teisp osvaja Anšan i uzima titulu „Kralj Anšana“, dok tijekom sljedećeg stoljeća perzijska dominacija nad gradom slabi u korist Medije. Konačno, sredinom 6. stoljeća pr. Kr. perzijski vladar Kir Veliki pokorava medijskog kralja Astijaga, a Anšan postaje jezgrom Perzijskog Carstva. Perzijski kraljevi nastavili su koristiti titulu Kralj Anšana sve do vladavine Darija I. Velikog.